CELEX: 62021TN0630
Language: da
Date: 2021-09-29 00:00:00
Title: Sag T-630/21: Sag anlagt den 29. september 2021 — Çolakoğlu Metalurji og Çolakoğlu Dış Ticaret mod Kommissionen

22.11.2021   
            
            
               DA
            
            
               Den Europæiske Unions Tidende
            
            
               C 471/60
            
         
      Sag anlagt den 29. september 2021 — Çolakoğlu Metalurji og Çolakoğlu Dış Ticaret mod Kommissionen
      (Sag T-630/21)
      (2021/C 471/85)
      Processprog: engelsk
      
         Parter
      
      
         Sagsøgere: Çolakoğlu Metalurji AŞ (Istanbul, Tyrkiet) og Çolakoğlu Dış Ticaret AŞ (Istanbul) (ved advokaterne J. Cornelis og F. Graafsma)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2021/1100 af 5. juli 2021 om indførelse af en endelig antidumpingtold og endelig opkrævning af den midlertidige told på importen af visse varmvalsede flade produkter af jern og ulegeret stål eller andre former for legeret stål med oprindelse i Tyrkiet (EUT 2021, L 238, p. 32) annulleres, og
               
            
                  —
               
               
                  Europa-Kommissionen tilpligtes at betale sagsøgernes omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat fire anbringender.
      
                  1.
               
               
                  Første anbringende vedrørende en tilsidesættelse af artikel 2, stk. 10, litra i), i Europa-Parlamentets og Rådets forordning (EU) 2016/1036 (1) som følge af en justering for den (nominelle) provision til eksportprisen, og mere specifikt
                  
                              —
                           
                           
                              En tilsidesættelse af artikel 2, stk. 10, litra i), i forordning (EU) 2016/1036, for så vidt som justeringen foretaget for provisioner overstiger den faktiske provision, der blev betalt til Çolakoğlu Dış Ticaret AŞ
                           
                        
                              —
                           
                           
                              En tilsidesættelse af artikel 2, stk. 10, litra i), i forordning (EU) 2016/1036, idet Çolakoğlu Dış Ticaret AŞ ikke modtager en avance, og
                           
                        
                              —
                           
                           
                              Et åbenbart urigtigt skøn som følge af, at Çolakoğlu Dış Ticaret AŞ blev behandlet som en agent, der arbejder på provisionsbasis og følgelig en tilsidesættelse af artikel 2, stk. 10, litra i), i forordning (EU) 2016/1036.
                           
                        
            
                  2.
               
               
                  Andet anbringende vedrørende en tilsidesættelse af artikel 2, stk. 10, litra b), i forordning (EU) 2016/1036 som følge af, at der blev krævet betaling af importtold for at acceptere en justering af toldgodtgørelsen.
               
            
                  3.
               
               
                  Tredje anbringende vedrørende et åbenbart urigtigt skøn som følge af afvisningen af at beregne en kvartalsvis dumpingmargen og følgelig en tilsidesættelse af indledningen til artikel 2, stk. 10, i forordning (EU) 2016/1036.
               
            
                  4.
               
               
                  Fjerde anbringende vedrører en tilsidesættelse af artikel 2, stk. 10, litra j), i forordning (EU) 2016/1036 som følge af afvisningen af at foretage justering for risikoafdækningsgevinster og –tab.
               
            
         (1)  Europa-Parlamentets og Rådets forordning 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT 2016, L 176, s. 21).